Province del Frize

NeyerlandèsLingaedje coinreceDrents
- Stellingwerfs

Wess-frizonNo des dimorants?GouverneuArno BrokEplaeçmint - NeyerlandeSitindêye5 753 km²Peuplåcion (2023) +/- 660 000 dimorantsDinsité  115 dimorants/km²Coisse d' eureECG (ECG+1) / CEST (UTC+2)Preficse telefonike?
Li Province del Frize ([FY] Provinsje Fryslân ; [NL] Provincie Friesland), c' est ene province di Neyerlande, k' est al bijhe del Neyerlande.

 Djeyografeye 

 Comenes 
Les mwaissès comenes del province del Frize sont :

 Harlingen
 Heerenveen
 Leeuwarden (li mwaisse-veye)
 Sneek

 Piceures 
Li province del Frize, c' est ene plinne ritche gråce å drinnaedje des troufreyes al Nonne ey å Levant. Elle est sitouwêye grandmint ådzo do livea del mer. Ci province ci est rlomêye po s'-n' aclevaedje bovrin, aprume pol raece frizone agace-noere. Tot rwaitant les industreyes, les deus pus impôrtantes sont les cis del laeçreye eyet di l' electrotecnike. 

 Istwere 
Les Frizons sont djondants des Sacsons. A l' atake di l' ere crustinne, les Frizons vikît amon les tribus djermanikes sol Mer do Nôr, etur Mouze eyet Wezer. Houte di çoula, ci payis ci esta li bance des Francs salyins. 

Sacwants d' inte des Frizons s' avît metou al piratreye, pu å dalaedje maritime. Pitchote a midjote, i s' avît schåyî al Bijhe påzès Merovindjins d' Ostrazeye. Avou ça k' il avît stî mwaistrijhîs på rweyåme Franc, å 8inme sieke, ey avît dvou s' mete å crustinnisse. I colnijhît les bassès plaeces, e bastixhant leus viyaedjes so des terpenes. 

Å Moyinådje, li Frize, fjhant pårt do Sint Impire Romin Djermanike, si trova cpårteye e-n ene pekêye d' Estats : li Contêye d' Olande, li Contêye di Zelande, l' Evetchî d' Utraik ey el Signeurreye di Groningen.

E 1498, l' impreu Miyin Iî loma Albiet d' Sacse, k' esta on duk, govierneu advitam del Frize. Adonpwis, ele passa dins les mwins da Tchåle di Gelre, duk eto, padvant d' rivni a Tchårlukin. E 1579, li Frize s' ava rebané dins l' Union d' Utraik eyet shuva li sôrt des Uneyes-Provinces. Pol Frize coûtchantrece, k' a divnou l' province neyerlandesse d' ouy, mwints contes l' avît yeu did la disk' e 1744. C' est tins d' ciste anêye la, k' el Prûsse li prinda. Napoleyon Bonapåre li raloya å Rweyåme d' Olande, poy al France. A l' epoke, on-z el loma li Dipårtumint di l' Emse-Coûtchantrece, djusk' e 1814 wice k' il ava stî rindou al Prûsse.

 Referinces eyet sourdants